|  |  |
| --- | --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** | |
| **Nacrt**  **prijedloga**  **ODLUKE**  **o donošenju Procjene rizika od velikih nesreća za Grad Koprivnicu** | |
| **Grad Koprivnica**  **Služba ureda gradonačelnika** | |
| **Početak savjetovanja**  **20.11.2024.** | **Završetak savjetovanja:**  **18.12.2024.** |

**RAZLOG DONOŠENJA**

|  |
| --- |
| 1. Zakonska osnova   Člankom 17. stavkom 1. Zakona o sustavu civilne zaštite („Narodne novine, broj 85/18, 118/18, 31/20, 20/21), propisano je da predstavničko tijelo jedinice lokalne i područne (regionalne) samouprave na prijedlog izvršnog tijela donosi procjenu rizika od velikih nesreća.  Sukladno članku 8. stavku 2. Pravilnika o smjernicama za izradu procjena rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave („Narodne novine“, broj 65/16), procjene rizika od velikih nesreća za područja jedinica lokalne samouprave izrađuju se najmanje jednom u tri godine.  Postupak izrade Procjene rizika za Grad Koprivnicu propisan je Smjernicama za izradu procjena rizika od velikih nesreća na području Koprivničko-križevačke županije (KLASA: 810-03/17-01/2, URBROJ: 2137-01/11-01/01-17-4, od dana 13. veljače 2017. godine).  Gradonačelnik Grada Koprivnice je dana 25.07.2024. godine donio Odluku o postupku izrade Procjene rizika od velikih nesreća za Grad Koprivnicu i osnivanju Radne skupine za izradu Procjene rizika od velikih nesreća za Grad Koprivnicu (KLASA: 240-01/24-01/0004, URBROJ: 2137/01-03-02/4-24-3).   1. Ocjena stanja i osnovna pitanja koja se uređuju aktom i objašnjenje pojedinih odredbi   U Procjeni rizika od velikih nesreća za Grad Koprivnicu obrađeni su sljedeći rizici: potres, poplave izazvane izlijevanjem kopnenih vodenih tijela, epidemije i pandemije, ekstremne temperature, tuča, mraz, klizišta, industrijske nesreće, suša.  Postupak izrade Procjene rizika obuhvaća primjenu metodologije za izradu Procjene rizika, korištenje uputa za izradu svakog pojedinog scenarija, izradu matrica i karata rizika i prijetnji.  Također je, za potrebe izrade Procjene rizika, ugovorom, u svojstvu konzultanta, angažiran ovlaštenik za prvu grupu stručnih poslova u području planiranja civilne zaštite – Ustanova za obrazovanje odraslih za poslove zaštite osoba i imovine „DEFENSOR“ sa sjedištem u Varaždinu.  Točkom I. ove odluke donosi se Procjena rizika od velikih nesreća za Grad Koprivnicu koja važi slijedeće tri godine.  Točkom II. ove odluke utvrđeno je da je dokument Procjena rizika od velikih nesreća za Grad Koprivnicu sastavni dio iste i nalazi se u prilogu kao zasebni dokument.  Točkom III. ove odluke utvrđeno je stupanje na snagu.   1. Potrebna sredstva za provedbu akta   Za provedbu Odluke o donošenju Procjene rizika od velikih nesreća za Grad Koprivnicu osigurana su sredstva u Proračunu Grada Koprivnice za 2024. godinu na aktivnosti A200408 Tekući rashodi. |

Obrazloženje skraćenog roka savjetovanja:

procijenjeno je da će ovako skraćeni rok savjetovanja biti dovoljan da se građani upoznaju s Odlukom i Procjenom  i sudjeluju u savjetovanju čime se postiže svrha savjetovanja.

Pozivamo predstavnike zainteresirane javnosti da najkasnije do 18.12.2024. godine dostave svoje komentare na Nacrt prijedloga Odluke o donošenju procjene rizika od velikih nesreća za Grada Koprivnicu putem OBRASCA za savjetovanje na e-mail:[renata.stefec@koprivnica.hr](mailto:renata.stefec@koprivnica.hr)

Po završetku savjetovanja, svi pristigli doprinosi bit će javno dostupni na internetskoj stranici Grada Koprivnice te priloženi uz prijedlog akta o kojem će raspravljati Gradsko vijeće Grada Koprivnice. Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca. Zahvaljujemo na doprinosu u izradi što kvalitetnijeg Nacrta prijedloga Odluke.